पाएं अपने शहर की ताज़ा ख़बरें और फ्री ई-पेपरडाउनलोड करें
टोडारायसिंह शहर के वार्ड नंबर 13 खटीकान मोहल्ले में एक ओर जहां नलों में पानी कम प्रेशर से आ रहा है वही ऊपर से दूषित पानी आने से पेयजल संकट के चलते मोहल्ले वासियों को काफी परेशानी का सामना करना पड़ रहा है।वार्ड पार्षद प्रहलाद चावला सहित मोहल्लेवासियों ने बताया कि खटीकान मोहल्ला व पॉवर हाउस कॉलोनी में पिछले 10-15 दिन से नलों बहुत कम मात्रा में पानी आ रहा है। जो भी पानी आता है वह दूषित है। इस बाबत उन्होंने एसडीएम, जलदाय के सहायक अभियंता, अधिशाषी अभियंता को भी समस्या समाधान के लिए कहा है।
लेकिन किसी भी अधिकारी ने इसे गंभीरता से नही लिया है। एक ओर जहां इस कोरोना महामारी काल में लोग मकानों में बंद है, वही दूसरी ओर मोहल्लेवासियों को कड़ी दूप में जीवन खतरे में डाल कर हैंडपंपों व बावडिय़ों पर जाकर पानी का जुगत करना पड़ रहा है। या फिर दूषित पानी पीना पड़ रहा है। समस्या समाधान के लिए कोई सुनने वाला नही है। दूषित पानी से मोहल्ले के नागरिक बीमारी फैलने का भी खतरा मंडरा रहा है। पानी की समस्या को लेकर मोहल्ले के नागरिकों में भारी रोष है। अगर शीघ्र पेयजल समस्या का समाधान नही किया गया तो मोहल्ले वासी सड़कों पर उतर आएंगे। ऐसे में हाई जोन वाले वार्ड 13 में अविलंब पानी शुद्ध व प्रेशर के साथ सप्लाई करवाया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn